title: Xonuka tir jinafa eba (suterot)
text: Nazi pako va in wetce barnaf unenik dene pilkot ke Von Jeseritz tremkik rundar, i ke vonkik tegison yotes va pako. Arti baroy aksat, vonkik va jovleyen vesk dimempatan puon odiar. In arti tanoya tanda jupekar. Dirganon gan vonkik va Elsie Brücker yerumar. Tolonga va balemoy oc di dikir. Va lolozolonafa blodaca dene pako darpeon vansar aze den SS- ervolita zo dostegar vieli gan an Himmler okilik va gadera va warzafo pemaxo mbi odiar, i va pemaxo lize awalkopera va Yud sane rabon di zo sopur : Auschwitz. Inafa yordara   va 500 000 « tanta » ( trogarn dasugdas va rezgalenik deokatan ) tandeon fu awalkoper. Numen ton keskotaf ristusik, Rudolf va vuida jupekar. Bak santoleaksat ke 1943 gu kodisukesik va rezgalexoeem zo koflir. Va Auschwitz bulur aze va Berlin do yasa koirubar. Va rezgalexo kotliz worar. Ta pomara va « aptafa sulera » va 400 000 magyaraf Yud saneik, koe Auschwitz bak ki ke idulugal ke 1944 jonvieler.